ไพบูลย์ ดำรงชัยธรรม จากลูกพ่อค้าชาวจีน สู่ผู้ก่อตั้ง GRAMMY
สมัยก่อน มีครอบครัวชาวจีนโพ้นทะเลที่เดินทางเข้ามาทำงานในประเทศไทยจำนวนมาก ซึ่งหนึ่งในนั้นคือ คุณไพบูลย์ ดำรงชัยธรรม ผู้ก่อตั้ง จีเอ็มเอ็ม แกรมมี่ ค่ายเพลงรายใหญ่ของประเทศไทย
13 ต.ค. 2563

ไพบูลย์ ดำรงชัยธรรม จากลูกพ่อค้าชาวจีน สู่ผู้ก่อตั้ง GRAMMY /โดย ลงทุนแมน
สมัยก่อน มีครอบครัวชาวจีนโพ้นทะเลที่เดินทางเข้ามาทำงานในประเทศไทยจำนวนมาก
ซึ่งหนึ่งในนั้นคือ คุณไพบูลย์ ดำรงชัยธรรม
ผู้ก่อตั้ง จีเอ็มเอ็ม แกรมมี่ ค่ายเพลงรายใหญ่ของประเทศไทย
เรื่องราวของ คุณไพบูลย์ เป็นอย่างไร
และกว่าจะเดินทางมาถึงจุดนี้ เขาต้องผ่านอะไรมาบ้าง?
ลงทุนแมนจะเล่าให้ฟัง
╔═══════════╗
พบกับ หนังสือ ลงทุนแมน 13.0 ที่อัดแน่นไปด้วยกรณีศึกษาและมุมมองธุรกิจที่น่าสนใจ
พร้อมให้คุณเป็นเจ้าของแล้ววันนี้ที่
Lazada: 
Shopee: 
╚═══════════╝
คุณไพบูลย์ ดำรงชัยธรรม เกิดปี พ.ศ. 2492 ในครอบครัวชาวจีน ที่เข้ามาทำอาชีพค้าขายด้วยการเปิดร้านขายของชำเล็กๆ แถวย่านเยาวราช
คุณไพบูลย์ เรียนจบคณะนิเทศศาสตร์ จากจุฬาลงกรณ์มหาวิทยาลัย ด้วยเกียรตินิยมอันดับ 1 และได้รับปริญญาเอก บริหารธุรกิจดุษฎีบัณฑิตกิตติมศักดิ์ จากมหาวิทยาลัยคริสเตียน
หลังจากเรียนจบ คุณไพบูลย์ ได้เริ่มทำงานที่ บริษัท ฟาร์อีสต์แอดเวอร์ไทซิง จำกัด
ซึ่งเป็นบริษัทที่ทำธุรกิจโฆษณาในเครือสหพัฒนพิบูล
ทำให้ คุณไพบูลย์ ได้เรียนรู้การทำงานกับ คุณเทียม โชควัฒนา ผู้ก่อตั้งเครือสหพัฒน์
หลังจากทำงานที่เครือสหพัฒน์ ไปได้ประมาณ 5 ปี
คุณไพบูลย์ ก็ตัดสินใจลาออก เพื่อไปดูแลงานด้านการตลาด ให้กับบริษัท พรีเมียร์ มาร์เก็ตติ้ง จำกัด ซึ่งเป็นบริษัทในเครือโอสถสภา
และที่นี่นับเป็นอีกที่หนึ่ง ที่คุณไพบูลย์ ประสบความสำเร็จอย่างมาก ด้วยผลงานคือ
การนำผลิตภัณฑ์น้ำส้มสายชูกลั่นขององค์การผลิตอาหารสำเร็จรูป (อสร.) เข้าทำตลาด จนสินค้ามีชื่อเสียง
และทำการตลาดโปรโมต ผลิตภัณฑ์ปลาสวรรค์ ตราทาโร ซึ่งเป็นหนึ่งในสินค้าที่มีแบรนด์ติดตลาดมาอย่างยาวนานจนถึงตอนนี้
นอกจากการทำงานประจำแล้ว คุณไพบูลย์ยังหางานพิเศษทำเพิ่มอีกไม่ว่าจะเป็น การเขียนบทความและหนังสือ, การสร้างสรรค์โฆษณา
หลังจากการทำงานหนักมาสักระยะ คุณไพบูลย์ ก็เริ่มมีเงินเก็บมากพอสมควร
และในปี พ.ศ. 2526 คุณไพบูลย์ ก็ตัดสินใจครั้งใหญ่
ด้วยการลาออกมาจากงานประจำ เพื่อมาก่อตั้ง บริษัท แกรมมี่ เอนเตอร์เทนเม้นท์ จำกัด
โดยร่วมทุนกับ คุณเรวัต พุทธินันทน์ อดีตนักร้อง นักแต่งเพลง และโปรดิวเซอร์ เพื่อทำธุรกิจค่ายเพลงและผลิตรายการทีวี
ปี พ.ศ. 2529 นับเป็นปีที่ค่ายแกรมมี่ประสบความสำเร็จอย่างมาก เนื่องจากศิลปินอย่าง เบิร์ด ธงไชย แมคอินไตย์ และวงไมโคร ได้ออกอัลบั้มแรก ซึ่งได้รับผลตอบรับที่ดีเยี่ยมจากแฟนเพลง
หลังจากบริษัทประสบความสำเร็จในธุรกิจค่ายเพลง และการผลิตรายการทีวี บริษัทก็เริ่มขยายธุรกิจไปทำรายการวิทยุ ซึ่งปัจจุบันคลื่นวิทยุของบริษัทมีทั้งหมด 3 สถานี คือ EFM, Green Wave และ Chill Online
ด้วยกิจการที่เติบโตขึ้นอย่างมาก ทำให้คุณไพบูลย์ ตัดสินใจนำ แกรมมี่ เข้าจดทะเบียนในตลาดหลักทรัพย์ ในปี พ.ศ. 2538 มาจนถึงทุกวันนี้
แล้วผลประกอบการของ แกรมมี่ ปัจจุบันเป็นอย่างไร?
รายได้และกำไรของ บริษัท จีเอ็มเอ็ม แกรมมี่ จำกัด (มหาชน) หรือ GRAMMY
ปี 2561 รายได้ 6,984 ล้านบาท กำไร 15 ล้านบาท
ปี 2562 รายได้ 6,640 ล้านบาท กำไร 342 ล้านบาท
โดยปัจจุบัน คุณไพบูลย์ และครอบครัวดำรงชัยธรรม เป็นผุ้ถือหุ้นรายใหญ่ใน GRAMMY โดยมีจำนวน 426.9 ล้านหุ้น ซึ่งคิดเป็นมูลค่ารวมกันกว่า 4,000 ล้านบาท
อีกเรื่องที่น่าสนใจก็คือ
คุณไพบูลย์ เป็นผู้ก่อตั้งมูลนิธิดำรงชัยธรรมขึ้นในปี พ.ศ. 2541
เพื่อส่งเสริมและพัฒนาด้านการศึกษาให้แก่เยาวชนที่ขาดโอกาสทางการศึกษา รวมทั้งสนับสนุนนักศึกษาที่มีผลการเรียนดี ให้ได้ไปศึกษาต่อยังต่างประเทศอีกด้วย
โดยแรงบันดาลใจในการตั้งมูลนิธินี้
เนื่องจากในวัยเด็ก คุณไพบูลย์ เคยเรียนพิเศษกับชายคนหนึ่ง ที่ทำงานหนักในตอนกลางวัน แล้วตกเย็นก็ยังมาสอนพิเศษให้เด็กๆ เพื่อถ่ายทอดความรู้ที่มีให้กับคนอื่น ซึ่ง คุณไพบูลย์ ก็อยากจะทำแบบนั้นบ้างนั่นเอง
จากเรื่องราวของ คุณไพบูลย์
ก็เป็นอีกหนึ่งตัวอย่างที่แสดงให้เห็นว่า
เราสามารถประสบความสำเร็จได้
ถ้าขยันเรียนรู้ สั่งสมประสบการณ์ และกล้าออกมาทำในสิ่งที่ชื่นชอบและถนัด
และเรื่องนี้ก็คงทำให้เห็นว่า
การแบ่งปันความรู้ สามารถสร้างแรงบันดาลใจให้คนอื่นต่อไปได้
เหมือนที่ คุณไพบูลย์ เคยได้รับจากการเรียนพิเศษในสมัยเด็ก
และอยากส่งต่อให้คนรุ่นต่อไป ได้เหมือนกับที่เขาเคยได้ เช่นกัน..
----------------------
พบกับ หนังสือ ลงทุนแมน 13.0 ที่อัดแน่นไปด้วยกรณีศึกษาและมุมมองธุรกิจที่น่าสนใจ
พร้อมให้คุณเป็นเจ้าของแล้ววันนี้ที่
Lazada: 
Shopee: 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-แบบฟอร์ม 56-1, ปี 2562 บริษัท จีเอ็มเอ็ม แกรมมี่ จำกัด (มหาชน)